Avinor

Avinor AS er et norsk statlig selskap, og Norges største eier av flyplasser. Selskapet driver 44 flyplasser, hvorav 12 eies av Forsvaret. I tillegg eier selskapet sikkerhetsinstallasjoner av ulike slag – for eksempel radarer, radiofyr, fjernstyrte basestasjoner for flyradiosambandet, og kontrollsentraler. I 2003 ble Avinor oppført som aksjeselskap heleid av staten. Eierskapet forvaltes av Samferdselsdepartementet.

 Oversikt 
Avinor var tidligere et forvaltningsorgan med navnet Luftfartsverket. 1. januar 2000 ble Luftfartstilsynet opprettet. Da flyttet alle tilsyns- og forvaltningsfunksjonene i det gamle Luftfartsverket ut, og de driftsmessige oppgavene ble igjen i det som senere ble Avinor.

Selskapet er selvfinansiert og får ingen faste tilskudd fra staten; inntektene kommer fra kommersiell virksomhet på flyplassene og trafikkavgifter som flyselskapene betaler for å bruke flyplassene eller i fly i norskkontrollert luftrom. Kun et fåtall av selskapets 44 flyplasser går med overskudd, og dette overskuddet brukes til å subsidiere de øvrige flyplassene. Lufttrafikktjenesten drives til selvkost, mens utgiftene til sikkerhetsarbeid dekkes gjennom en avgift.Tall og fakta om Avinor  (PDF)

Avinor startet et prosjekt i 2017 om å klargjøre flyplassene for elektriske fly.

Flynavigasjonstjenesten (FNT) er en avdeling i flysikringsdivisjonen i Avinor og har ansvar for planlegging, etablering, drift og vedlikehold av systemer for kommunikasjon, navigasjon, overvåking og flygekontrolltjeneste. Flygeledere og piloter er hovedbrukerne av systemene.

 Ledelse 
Samferdselsdepartementet ved samferdselsministeren er generalforsamlingen i selskapet.

Avinors konsernsjefer
 Abraham Foss (2021-).
Dag Falk-Petersen (2011-2021)

 Sverre Quale (2006-2010).

 Randi R.S. Flesland (2000-2005)

Flyplasser
Avinor driver 44 flyplasser (11 i samarbeid med Forsvaret):

 Flyplass  ICAO  IATA Alta lufthavn  ENAT  ALF Andøya lufthavn, Andenes  ENAN  ANX Bardufoss lufthavn  ENDU  BDU Bergen lufthavn, Flesland  ENBR  BGO Berlevåg lufthavn  ENBV  BVG Bodø lufthavn  ENBO  BOO Brønnøysund lufthavn, Brønnøy  ENBN  BNN Båtsfjord lufthavn  ENBS  BJF Fagernes lufthavn, Leirin  ENFG  VDB Florø lufthamn  ENFL  FRO Førde lufthamn, Bringeland  ENBL  FDE Hammerfest lufthavn  ENHF  HFT Harstad/Narvik lufthavn, Evenes  ENEV  EVE Hasvik lufthavn  ENHK  HAA Honningsvåg lufthavn  ENHV  HVG Kirkenes lufthavn, Høybuktmoen  ENKR  KKN Kristiansand lufthavn, Kjevik  ENCN  KRS Kristiansund lufthavn, Kvernberget  ENKB  KSU Lakselv lufthavn, Banak  ENNA  LKL Leknes lufthavn  ENLK  LKN Mehamn lufthavn  ENMH  MEH Mo i Rana lufthavn, Røssvoll  ENRA  MQN Molde lufthavn, Årø  ENML  MOL Mosjøen lufthavn, Kjærstad  ENMS  MJF Namsos lufthavn  ENNM  OSY Oslo lufthavn  ENGM  OSL Røros lufthavn  ENRO  RRS Rørvik lufthavn, Ryum  ENRM  RVK Røst lufthavn  ENRS  RET Sandane lufthamn, Anda  ENSD  SDN Sandnessjøen lufthavn, Stokka  ENST  SSJ Sogndal lufthamn, Haukåsen  ENSG  SOG Stavanger lufthavn, Sola  ENZV  SVG Stokmarknes lufthavn, Skagen  ENSK  SKN Svalbard lufthavn, Longyear  ENSB  LYR Svolvær lufthavn, Helle  ENSH  SVJ Sørkjosen lufthavn  ENSR  SOJ Tromsø lufthavn  ENTC  TOS Trondheim lufthavn, Værnes  ENVA  TRD Vadsø lufthavn  ENVD  VDS Vardø lufthavn, Svartnes  ENSS  VAW Værøy helikopterhavn  ENVR  VRY Ørsta/Volda lufthamn, Hovden  ENOV  HOV Ålesund lufthavn, Vigra  ENAL  AES

Referanser

Eksterne lenker